CELEX: 32010D0198
Language: el
Date: 2010-04-06 00:00:00
Title: 2010/198/: Απόφαση της Επιτροπής, της 6ης Απριλίου 2010 , σχετικά με την απαλλαγή της Λετονίας από ορισμένες υποχρεώσεις εφαρμογής των οδηγιών 66/402/ΕΟΚ και 2002/57/ΕΚ του Συμβουλίου όσον αφορά τα είδη Avena strigosa Schreb., Brassica nigra (L.) Koch και Helianthus annuus L. [κοινοποιηθείσα υπό τον αριθμό Ε(2010) 2042] (Κείμενο που παρουσιάζει ενδιαφέρον για τον ΕΟΧ)

7.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 87/34
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 6ης Απριλίου 2010
   σχετικά με την απαλλαγή της Λετονίας από ορισμένες υποχρεώσεις εφαρμογής των οδηγιών 66/402/ΕΟΚ και 2002/57/ΕΚ του Συμβουλίου όσον αφορά τα είδη Avena strigosa Schreb., Brassica nigra (L.) Koch και Helianthus annuus L.
   [κοινοποιηθείσα υπό τον αριθμό Ε(2010) 2042]
   (Το κείμενο στη λετονική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   (2010/198/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων δημητριακών προς σπορά (1), και ιδίως το άρθρο 23α,
   την οδηγία 2002/57/ΕΚ του Συμβουλίου, της 13ης Ιουνίου 2002, περί εμπορίας των σπόρων προς σπορά των ελαιούχων και κλωστικών φυτών (2), και ιδίως το άρθρο 28,
   την αίτηση που υπέβαλε η Λετονία,
   Εκτιμώντας τα ακόλουθα:
   
               (1)
            
            
               Οι οδηγίες 66/402/ΕΟΚ και 2002/57/ΕΚ προβλέπουν ορισμένες διατάξεις για την εμπορία των σπόρων δημητριακών προς σπορά και των σπόρων προς σπορά των ελαιούχων και κλωστικών φυτών. Οι οδηγίες αυτές ορίζουν επίσης ότι, υπό ορισμένες προϋποθέσεις, τα κράτη μέλη μπορούν να απαλλάσσονται πλήρως ή εν μέρει από την υποχρέωση εφαρμογής των διατάξεων των εν λόγω οδηγιών αναφορικά με συγκεκριμένα είδη.
            
         
               (2)
            
            
               Η Λετονία έχει υποβάλει αίτηση απαλλαγής από τις υποχρεώσεις της όσον αφορά τα είδη Avena strigosa Schreb., Brassica nigra (L.) Koch και, εν μέρει, όσον αφορά το είδος Helianthus annuus L.
            
         
               (3)
            
            
               Οι σπόροι των ειδών Avena strigosa Schreb, Brassica nigra (L.) Koch και Helianthus annuus L. κατά κανόνα δεν αναπαράγονται ή δεν διατίθενται στο εμπόριο στη Λετονία. Επιπλέον, η οικονομική τους σημασία στην προαναφερθείσα χώρα δεν είναι σημαντική. Λόγω των κλιματολογικών συνθηκών, δεν υφίσταται παραγωγή των σπόρων του Helianthus annuus L. στη Λετονία. Ο σπόρος προς σπορά εισάγεται από άλλες χώρες και η παραγωγή χρησιμοποιείται αποκλειστικά για ζωοτροφές.
            
         
               (4)
            
            
               Εφόσον οι προϋποθέσεις αυτές ισχύουν, το εν λόγω κράτος μέλος πρέπει να απαλλαγεί από την υποχρέωση εφαρμογής των διατάξεων των οδηγιών 66/402/ΕΟΚ και 2002/57/ΕΚ όσον αφορά τα εν λόγω είδη.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για σπόρους προς σπορά και πολλαπλασιαστικού υλικού για τη γεωργία, την κηπευτική και τη δασοκομία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Λετονία απαλλάσσεται από την υποχρέωση εφαρμογής της οδηγίας 66/402/ΕΚ, με την εξαίρεση του άρθρου 14 παράγραφος 1, για το είδος Avena strigosa Schreb.
   Άρθρο 2
   1.   Η Λετονία απαλλάσσεται από την υποχρέωση εφαρμογής της οδηγίας 2002/57/ΕΚ, με την εξαίρεση του άρθρου 17, για το είδος Brassica nigra (L.) Koch.
   2.   Η Λετονία απαλλάσσεται από την υποχρέωση εφαρμογής της οδηγίας 2002/57/ΕΚ, με την εξαίρεση του άρθρου 17 και του άρθρου 22 παράγραφος 1, για το είδος Helianthus annuus L.
   Άρθρο 3
   Η παρούσα απόφαση απευθύνεται στη Δημοκρατία της Λετονίας.
   
      Βρυξέλλες, 6 Απριλίου 2010.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ 125 της 11.7.1966, σ. 2309/66.
   
      (2)  ΕΕ L 193 της 20.7.2002, σ. 74.